2006D0133 — FI — 27.03.2012 — 007.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

►B KOMISSION PÄÄTÖS, tehty 13 päivänä helmikuuta 2006, jäsenvaltioille esitetystä vaatimuksesta toteuttaa väliaikaisia lisätoimenpiteitä Bursaphelenchus xylophilus (Steiner et Buhrer) Nickle et al. -puuntuhoojan (mäntyankeroisen) leviämisen estämiseksi muilla kuin sellaisilla Portugalin alueilla, joista tiedetään, ettei sitä esiinny niillä (tiedoksiannettu numerolla K(2006) 345) (2006/133/EY) (EYV L 052, 23.2.2006, p.34)

Muutettu:









▼B

KOMISSION PÄÄTÖS,

tehty 13 päivänä helmikuuta 2006,

jäsenvaltioille esitetystä vaatimuksesta toteuttaa väliaikaisia lisätoimenpiteitä Bursaphelenchus xylophilus (Steiner et Buhrer) Nickle et al. -puuntuhoojan (mäntyankeroisen) leviämisen estämiseksi muilla kuin sellaisilla Portugalin alueilla, joista tiedetään, ettei sitä esiinny niillä

(tiedoksiannettu numerolla K(2006) 345)

(2006/133/EY)







EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kasveille ja kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä 8 päivänä toukokuuta 2000 annetun neuvoston direktiivin 2000/29/EY ( 1 ) ja erityisesti sen 16 artiklan 3 kohdan, sekä katsoo seuraavaa: (1) Jos jäsenvaltio arvioi, että Bursaphelenchus xylophilus (Steiner et Buhrer) Nickle et al. -puuntuhoojan (mäntyankeroisen) välitön kulkeutumisvaara sen alueelle toisesta jäsenvaltiosta on olemassa, sillä olisi oltava valtuudet väliaikaisesti toteuttaa tarvittavia lisätoimenpiteitä suojautuakseen kyseiseltä vaaralta. (2) Portugali ilmoitti muille jäsenvaltioille ja komissiolle 25 päivänä kesäkuuta 1999, että muutamat sen alueelta peräisin olevat mäntypuunäytteet oli havaittu mäntyankeroisen saastuttamiksi. Komissio on vahvistanut päätökset 2000/58/EY ( 2 ) ja 2001/218/EY ( 3 ), joissa määritellään mäntyankeroisen torjumiseen tarvittavat toimenpiteet. (3) Elintarvike- ja eläinlääkintätoimiston viimeksi marraskuussa vuonna 2004 tekemien arviointien, Portugalin toimittamien lisätietojen sekä virallisten tutkimusten perusteella, joita muut jäsenvaltiot kohdistivat puutavaraan, erilliseen kuoreen ja kasveihin Abies Mill., Cedrus Trew, Larix Mill., Picea A. Dietr., Pinus L., Pseudotsuga Carr. ja Tsuga Carr., vaikuttaa siltä, että hävittämisohjelman soveltamisen ansiosta mäntyankeroinen ei ole levinnyt Portugalissa rajattujen alueiden ulkopuolelle. Kyseisillä alueilla tehdyissä tutkimuksissa puissa havaittiin kuitenkin edelleen oireita mäntyankeroisesta. (4) Pysyvä kasvinsuojelukomitea arvioi heinäkuussa 2004 ja toukokuussa 2005 pidetyissä kokouksissaan, miten Portugali on onnistunut helmikuussa 2003 hyväksytyn ja kesäkuussa 2003 muutetun mäntyankeroista koskevan keskipitkän aikavälin hävittämisohjelman täytäntöönpanossa. Jälkimmäisessä kokouksessa pääteltiin, että tavoitteena ollutta tartuntatason alenemista rajatuilla alueilla ei toistaiseksi ollut kokonaan saavutettu. (5) Portugalin on tämän vuoksi tarpeen jatkaa erityistoimenpiteiden toteuttamista, kun on kyse puutavaran, erillisen kuoren ja isäntäkasvien kuljetuksista Portugalissa sijaitsevien rajattujen alueiden välillä sekä tällaisilta alueilta muille Portugalin alueille ja muihin jäsenvaltioihin. (6) Portugalin on myös tarpeen toteuttaa edelleen mäntyankeroisen leviämistä koskevia valvontatoimia, joilla pyritään sen hävittämiseen. Tästä syystä olisi esitettävä ajantasaistettu keskipitkän aikavälin hävittämisohjelma, jolla pyritään valvomaan paremmin mäntyankeroisen leviämistä sen hävittämiseksi. (7) Muiden jäsenvaltioiden olisi voitava jatkaa lisätoimenpiteiden toteuttamista suojellakseen alueitaan mäntyankeroiselta. (8) Erityistoimenpiteiden ja keskipitkän aikavälin ohjelman täytäntöönpanon tehokkuutta olisi arvioitava jatkuvasti erityisesti Portugalin ja muiden jäsenvaltioiden toimittamien tietojen perusteella. (9) Tässä päätöksessä säädetyt toimenpiteet ovat pysyvän kasvinsuojelukomitean lausunnon mukaiset, sekä katsoo seuraavaa: ON TEHNYT TÄMÄN PÄÄTÖKSEN:







1 artikla

Tässä päätöksessä sovelletaan seuraavia määritelmiä:

a) ’mäntyankeroinen’: Bursaphelenchus xylophilus (Steiner et Buhrer) Nickle et al. -puuntuhooja;

b) ’tartunnalle altis puutavara ja kuori’: havupuista (Coniferales), ei kuitenkaan suvusta Thuja L., saatu puutavara ja erillinen kuori;

c) ’tartunnalle alttiit kasvit’: kasvit Abies Mill., Cedrus Trew, Larix Mill., Picea A. Dietr., Pinus L., Pseudotsuga Carr. ja Tsuga Carr., hedelmiä ja siemeniä lukuun ottamatta.

▼M1

2 artikla

▼M4

Portugalin ja tarvittaessa Espanjan on varmistettava ►M8 31 päivään lokakuuta 2012 ◄ asti, että liitteessä esitettyjä vaatimuksia noudatetaan, kun tartunnalle altista puutavaraa ja kuorta sekä tartunnalle alttiita kasveja kuljetetaan 5 artiklan mukaisesti määritellyillä rajatuilla alueilla tai näiltä rajatuilta alueilta muille kuin rajatuille alueille jäsenvaltioissa tai kolmansiin maihin.

▼M6

Varmistaessaan liitteessä olevassa 1 kohdassa vahvistettujen edellytysten noudattamisen Portugalin on noudatettava virallisen valvonnan toteutettavissa olevaa enimmäistasoa tartunnalle alttiin puutavaran ja kuoren ja tartunnalle alttiiden kasvien kuljetuksiin sen alueella sijaitsevilta rajatuilta alueilta muille kuin rajatuille alueille jäsenvaltioissa tai kolmansissa maissa. Sen on kiinnitettävä erityishuomiota kuljetuksiin, joissa on suurin riski elävien mäntyankeroisten siirtymisestä rajattujen alueiden ulkopuolelle. Tällaista virallista valvontaa on suoritettava paikoissa, joissa tartunnalle altis puutavara ja kuori ja tartunnalle alttiit kasvit lähtevät rajatuilta alueilta. Kaikista valvonnan tuloksista on ilmoitettava komissiolle ja muille jäsenvaltioille viikoittain.

▼M1

Portugalin on toteutettava ►M8 31 päivään lokakuuta 2012 ◄ asti hävittämisohjelmaa, jolla pyritään torjumaan mäntyankeroisen leviämistä sen hävittämiseksi. Ohjelmaan on sisällyttävä tarkka selvitys niiden kasvilajien hoidosta rajatulla alueella, joiden tiedetään Portugalissa vallitsevissa olosuhteissa olevan erittäin alttiita mäntyankeroiselle. Ohjelmaa tarkastellaan vuosittain 31 päivään joulukuuta mennessä.

▼M6

3 artikla

1. Muiden määräjäsenvaltioiden kuin Portugalin on toteutettava virallista valvontaa Portugalista alueelleen kuljetetun tartunnalle alttiin puutavaran ja kuoren ja tartunnalle alttiiden kasvien osalta. Valvontaan on sisällyttävä asiakirjatarkastus, jossa varmistetaan, että lähetyksessä on tämän päätöksen mukainen merkintä, tunnistustarkastus ja tarpeen mukaan kasvien terveyden tarkastus, johon voi kuulua tarkastus mäntyankeroisen esiintymisen varalta.

2. Edellä 1 kohdan mukaisesti suoritettavan virallisen valvonnan tiheys riippuu etenkin riskistä, joka liittyy tartunnalle alttiin puutavaran ja kuoren ja tartunnalle alttiiden kasvien eri tyyppeihin, sekä siitä, miten tartunnalle alttiin puutavaran ja kuoren ja tartunnalle alttiiden kasvien kuljetuksista vastaava toimija on aiemmin noudattanut tämän päätöksen vaatimuksia.

3. Jos 1 kohdan mukaisesti suoritetussa virallisessa valvonnassa todetaan vaatimustenvastaisuuksia, on toteutettava asiaankuuluvia toimenpiteitä, jotka ovat samanlaisia kuin direktiivin 2000/29/EY 11 artiklassa tarkoitetut.

▼M2

4 artikla

1. Jäsenvaltioiden on suoritettava mäntyankeroisen varalta virallisia vuosittaisia tutkimuksia alueeltaan peräisin olevan tartunnalle alttiin puutavaran ja kuoren sekä tartunnalle alttiiden kasvien osalta todetakseen, onko niissä oireita mäntyankeroisesta.

Tutkimusten tulokset on ilmoitettava muille jäsenvaltioille ja komissiolle vuosittain 15 päivään joulukuuta mennessä, sanotun kuitenkaan rajoittamatta direktiivin 2000/29/EY 16 artiklan 1 kohdan säännösten soveltamista.

2. ►M4 Edellä 1 kohdassa säädettyjen tutkimusten lisäksi Portugalin ja tarvittaessa Espanjan on laadittava vuosittain tutkimussuunnitelma rajattuja alueita varten ja esitettävä se komissiolle hyväksyttäväksi. Suunnitelman on perustuttava riskeihin, ja siinä on otettava huomioon tartunnalle alttiiden kasvien levinneisyys niiden alueella. ◄

Kyseisen suunnitelman pohjalta toteutetun tutkimuksen tulokset on ilmoitettava komissiolle ja muille jäsenvaltioille heti kun ne ovat saatavilla.

▼B

5 artikla

Portugalin on 4 artiklassa tarkoitettujen tutkimusten tulosten perusteella määriteltävä alueet, joista tiedetään, ettei niillä esiinny mäntyankeroista, ja rajattava alueet, jäljempänä ’rajatut alueet’, jotka koostuvat alueesta, jolla mäntyankeroista tiedetään esiintyvän, ja sitä ympäröivästä, vähintään 20 kilometriä leveästä puskurivyöhykkeeksi nimetystä alueesta.

▼M4

Jos 4 artiklan 2 kohdassa tarkoitetun tutkimuksen tulokset osoittavat, että mäntyankeroista esiintyy alle 20 kilometrin etäisyydellä Espanjan rajasta, Portugalin on välittömästi ilmoitettava asiasta Espanjalle. Jos enintään 3 kilometrin etäisyydellä Espanjan rajasta vahvistuu esiintymä tai jos toinen esiintymä todetaan ensimmäisen esiintymän läheisyydessä yhden vuoden kuluessa, Espanjan on perustettava alueelleen rajattu alue Portugalin rajatun alueen jatkeeksi siten, että siihen kuuluu 20 kilometrin levyinen puskurivyöhyke sen paikan ympärillä, jossa esiintymä havaittiin.

▼B

Komissio laatii luettelon alueista, joista tiedetään, ettei niillä esiinny mäntyankeroista, ja toimittaa kyseisen luettelon pysyvälle kasvinsuojelukomitealle ja jäsenvaltioille. Kaikki edellä tarkoitettuun luetteloon kuulumattomat Portugalin alueet katsotaan rajatuiksi alueiksi.

▼M2

Luetteloa päivitetään 4 artiklassa tarkoitettujen tutkimusten tulosten ja direktiivin 2000/29/EY 16 artiklan 1 kohdan mukaisesti ilmoitettujen havaintojen perusteella.

▼B

6 artikla

Kumotaan päätös 2001/218/EY.

7 artikla

Tämä päätös on osoitettu kaikille jäsenvaltioille.









LIITE

Tämän päätöksen 2 artiklan säännösten soveltamiseksi on noudatettava seuraavia vaatimuksia:

▼M5

1. Rajoittamatta 2 kohdassa tarkoitettujen säännösten soveltamista, kun rajatuilta alueilta kuljetetaan muille kuin rajatuille alueille jäsenvaltioissa tai kolmansiin maihin tai kun siitä rajattujen alueiden osasta, jossa mäntyankeroista tiedetään esiintyvän, kuljetetaan puskurivyöhykkeeksi nimettyyn rajattujen alueiden osaan a) tartunnalle alttiita kasveja, joiden määränpää on yhteisön alueella, kyseisten kasvien mukana on seurattava kasvipassi, joka on laadittu ja myönnetty komission direktiivin 92/105/ETY ( 4 ) säännösten mukaisesti sen jälkeen, kun — kasvit on virallisesti tarkastettu ja todettu vapaiksi mäntyankeroisen merkeistä tai oireista, ja — tuotantopaikalla tai sen välittömässä läheisyydessä ei ole havaittu oireita mäntyankeroisesta viimeksi päättyneen kasvukauden alun jälkeen; b) tartunnalle altista puutavaraa ja erillistä kuorta, lukuun ottamatta seuraavissa muodoissa olevaa puuta: — kokonaan tai osittain havupuista saadut lastut, hakkeet, tähteet tai jätteet, — pakkauslaatikot, -kehikot, -tynnyrit ja näitä vastaavat pakkaukset, — kuormalavat, lavojen vahvikkeet, laatikkolavat tai muut lastauslavat, — sälytyspuut, täytelevyt ja palkit, mutta mukaan luettuna puu, jossa ei ole sen luonnollista pyöreää ulkopintaa, kyseistä puutavaraa ja erillistä kuorta ei saa siirtää pois rajatulta alueelta; vastuussa oleva virallinen toimielin voi myöntää poikkeuksen tästä kiellosta, jos kyseisen puutavaran tai erillisen kuoren määränpää on yhteisön alueella ja sen mukana seuraa a alakohdassa tarkoitettu kasvipassi sen jälkeen, kun puutavara tai erillinen kuori on lämpökäsitelty asianmukaisesti siten, että puun ytimen lämpötila on noussut vähintään 56 celsiusasteeseen 30 minuutin ajaksi sen varmistamiseksi, että se on vapaa elävistä mäntyankeroisista; c) tartunnalle altista puutavaraa, kokonaan tai osittain havupuista saatuina lastuina, hakkeina, tähteinä tai jätteinä, kyseistä puutavaraa ei saa siirtää pois rajatulta alueelta; vastuussa oleva virallinen toimielin voi myöntää poikkeuksen tästä kiellosta, jos kyseisen puutavaran määränpää on yhteisön alueella ja sen mukana seuraa a alakohdassa tarkoitettu kasvipassi sen jälkeen, kun puutavara on käsitelty asianmukaisesti savudesinfioimalla sen varmistamiseksi, että se on vapaa elävistä mäntyankeroisista; ▼M6 d) tartunnalle altista puutavaraa sälytyspuina, täytelevyinä ja palkkeina, mukaan luettuna puu, jossa ei ole sen luonnollista pyöreää ulkopintaa, sekä pakkauslaatikkoina, lukuun ottamatta kokonaan enintään 6 mm:n paksuisesta puutavarasta tehtyjä laatikkoja, pakkauskehikkoina, -tynnyreinä ja näitä vastaavina pakkauksina, kuormalavoina, laatikkolavoina ja muina lastauslavoina tai lavojen vahvikkeina, vaikka niitä ei käytettäisikään tavaroiden kuljetukseen, kyseistä puutavaraa ei saa siirtää pois rajatulta alueelta; vastuussa oleva virallinen elin voi myöntää poikkeuksen tästä kiellosta, jos kyseiselle puutavaralle on tehty jokin niistä hyväksytyistä käsittelyistä, jotka täsmennetään FAO:n kasvinsuojelutoimenpiteitä koskevan kansainvälisen standardin nro 15 (Guidelines for regulating wood packaging material in international trade) liitteessä I, ja se on merkitty kyseisen standardin liitteen II mukaisesti. ▼M5 Vastuussa olevan virallisen toimielimen on annettava jalostuslaitoksille lupa tehdä b, c ja d alakohdassa tarkoitetut käsittelyt ja myöntää a alakohdassa tarkoitetut kasvipassit b ja c alakohdan mukaiselle tartunnalle alttiille puutavaralle taikka merkitä d alakohdan mukainen tartunnalle altis puutavara FAO:n kasvinsuojelutoimenpiteitä koskevan kansainvälisen standardin nro 15 mukaisesti. Hyväksyttyjen jalostuslaitosten virallisia tarkastuksia on tehtävä säännöllisesti käsittelyn tehokkuuden ja puun jäljitettävyyden varmistamiseksi. Vastuussa oleva virallinen toimielin voi antaa valmistajille luvan merkitä FAO:n kasvinsuojelutoimenpiteitä koskevan kansainvälisen standardin nro 15 liitteen II mukaisesti viinilaatikot, jotka ne ovat valmistaneet puutavarasta, jonka hyväksytty jalostuslaitos on käsitellyt kyseisen standardin mukaisesti ja jonka mukana seuraa a alakohdassa tarkoitettu kasvipassi. Hyväksyttyjen viinilaatikonvalmistajien virallisia tarkastuksia on tehtävä säännöllisesti sen varmistamiseksi, että viinilaatikoiden valmistukseen käytetään ainoastaan tällaista käsiteltyä puutavaraa, jonka mukana seuraa a alakohdassa tarkoitettu kasvipassi, ja että kyseinen puutavara voidaan jäljittää hyväksyttyyn jalostuslaitokseen. Komissio laatii luettelon vastuussa olevien virallisten toimielinten hyväksymistä jalostuslaitoksista ja toimittaa kyseisen luettelon pysyvälle kasvisuojelukomitealle ja jäsenvaltioille. Luetteloa päivitetään käsittelyn tehokkuutta ja puutavaran jäljitettävyyttä koskevien virallisten tarkastusten tulosten ja direktiivin 2000/29/EY 16 artiklan 1 kohdan mukaisesti ilmoitettujen havaintojen perusteella. Portugalin on varmistettava, että ainoastaan mainittuun luetteloon sisältyvillä jalostuslaitoksilla on lupa myöntää a alakohdassa tarkoitettuja kasvipasseja b ja c alakohdan mukaiselle tartunnalle alttiille puutavaralle taikka merkitä d alakohdan mukainen tartunnalle altis puutavara FAO:n kasvinsuojelutoimenpiteitä koskevan kansainvälisen standardin nro 15 mukaisesti. Hyväksytyssä jalostuslaitoksessa on kiinnitettävä a alakohdassa tarkoitettu kasvipassi tai FAO:n kasvinsuojelutoimenpiteitä koskevan kansainvälisen standardin nro 15 mukainen merkintä jokaiseen siirrettävään tartunnalle alttiiden puutavaran, kuoren ja kasvien yksikköön.

▼B

2. ►M4 Kun rajatuilla alueilla kuljetetaan ◄ ▼M1 a) tartunnalle alttiita kasveja, niitä on käsiteltävä seuraavasti: i) tartunnalle alttiiden kasvien, joiden tuotantopaikoissa tai niiden välittömässä läheisyydessä ei ole havaittu oireita mäntyankeroisesta viimeksi päättyneen kasvukauden alun jälkeen ja joissa ei virallisissa tarkastuksissa ole havaittu merkkejä tai oireita mäntyankeroisesta, mukana on niitä tuotantopaikalta siirrettäessä oltava mainittu kasvipassi; ii) tartunnalle alttiita kasveja, joiden tuotantopaikoissa tai niiden välittömässä läheisyydessä on havaittu oireita mäntyankeroisesta viimeksi päättyneen kasvukauden alun jälkeen tai jotka on havaittu mäntyankeroisen saastuttamiksi, ei saa siirtää tuotantopaikalta ja ne on tuhottava polttamalla; iii) tartunnalle alttiisiin kasveihin, jotka on kasvatettu paikoissa, esimerkiksi metsissä tai julkisissa tai yksityisissä puutarhoissa, jotka on joko havaittu mäntyankeroisen saastuttamiksi tai joissa on huonon terveyden oireita tai jotka sijaitsevat pelastushakkuualueilla, on sovellettava seuraavia vaatimuksia: — jos ne havaitaan 1 päivän marraskuuta ja 1 päivän huhtikuuta välisenä aikana, ne on hakattava kyseisellä ajanjaksolla, tai — jos ne havaitaan 2 päivän huhtikuuta ja 31 päivän lokakuuta välisenä aikana, ne on hakattava viipymättä, ja — ne on testattava mäntyankeroisen esiintymisen varalta kaikissa tapauksissa, joissa tällaisia taudille alttiita kasveja sijaitsee 5 artiklan mukaisesti puskurivyöhykkeeksi nimetyssä rajattujen alueiden osassa. Jos puuntuhoojan esiintyminen varmistuu, on tuhottava tartunnan saaneet kasvit ja kaikki tartunnalle alttiit kasvit vyöhykkeellä, joka ympäröi vähintään 50 metrin säteellä tartunnan saaneita kasveja, ja joka tapauksessa säteellä, joka kattaa vähintään kymmenen taudille altista kasvia (seurantavyöhyke). Kaikki tartunnalle alttiit kasvit vyöhykkeellä, joka ympäröi vähintään 50 metrin säteellä seurantavyöhykettä, on virallisesti tarkastettava kahden kuukauden välein vähintään yhden vuoden ajan siitä, kun tartunnan saaneet kasvit on poistettu (suojavyöhyke). Jos kyseisen ajanjakson aikana varmistuu toinen mäntyankeroisen esiintyminen lähistöllä, rajattua aluetta on muutettava 5 artiklan ensimmäisen kohdan mukaisesti; ▼M4 ————— ▼B b) 1 päivän marraskuuta ja 1 päivän huhtikuuta välisenä aikana kuorellisen tai kuoritun pyöreän puutavaran tai sahapuutavaran muodossa olevaa tartunnalle altista puutavaraa, mukaan luettuna puu, jossa ei ole sen luonnollista pyöreää ulkopintaa, ja joka on i) saatu puista, jotka on havaittu mäntyankeroisen saastuttamiksi tai jotka sijaitsevat pelastushakkuualueilla tai joissa on huonon terveyden oireita, se on 2 päivään huhtikuuta mennessä — tuhottava polttamalla virallisessa valvonnassa asianmukaisessa paikassa, tai — kuljetettava virallisessa valvonnassa — — jalostuslaitokseen haketettavaksi ja kyseisessä laitoksessa käytettäväksi, tai — teollisuuslaitokseen käytettäväksi polttopuuna, tai — jalostuslaitokseen, jossa puutavara on — — lämpökäsiteltävä siten, että puun ytimen lämpötila nousee vähintään 56 celsiusasteeseen 30 minuutin ajaksi, tai — haketettava ja kaasutettava sen varmistamiseksi, että se on vapaa elävistä mäntyankeroisista; ii) saatu muista kuin i alakohdassa tarkoitetuista puista, se on testattava virallisesti mäntyankeroisen ja Monochamus spp. -puuntuhoojan esiintymisen varalta; jos mäntyankeroisen tai Monochamus spp. -puuntuhoojan esiintyminen varmistuu, puutavaraan on sovellettava i alakohdassa tarkoitettuja säännöksiä; jos puutavarassa ei havaita mäntyankeroista eikä Monochamus spp. -puuntuhoojaa, se voidaan siirtää virallisessa valvonnassa jalostuslaitokseen käytettäväksi myöhemmin rakennuspuutavarana tai tästä poiketen se voidaan kuljettaa virallisessa valvonnassa muilla Portugalin alueilla kuin rajatuilla alueilla sijaitseviin, komissiolle ilmoitettuihin hyväksyttyihin jalostuslaitoksiin, joissa puutavara tai sellaisesta puusta tehty hake on 1 päivän marraskuuta ja 1 päivän huhtikuuta välisenä aikana, — kun on kyse hakkeesta, suunnattava teollisuuskäyttöön tällaisessa hyväksytyssä jalostuslaitoksessa, tai — kun on kyse puutavarasta — — lämpökäsiteltävä siten, että puun ytimen lämpötila nousee vähintään 56 celsiusasteeseen 30 minuutin ajaksi. Tällaisen lämpökäsitellyn puutavaran kuljetus edelleen voidaan sallia, kun sen mukana seuraa kasvipassi, tai — haketettava ja kaasutettava sen varmistamiseksi, että se on vapaa elävistä mäntyankeroisista. Tällaisen kaasutetun puutavaran kuljetus edelleen voidaan sallia, kun sen mukana seuraa kasvipassi, tai — haketettava ja suunnattava teollisuuskäyttöön kyseisessä laitoksessa, tai — kuljetettava virallisessa valvonnassa laitokseen, jossa puutavara on — — lämpökäsiteltävä siten, että puun ytimen lämpötila nousee vähintään 56 celsiusasteeseen 30 minuutin ajaksi, tai — haketettava ja kaasutettava sen varmistamiseksi, että se on vapaa elävistä mäntyankeroisista, tai — haketettava ja suunnattava teollisuuskäyttöön; c) 2 päivän huhtikuuta ja 31 päivän lokakuuta välisenä aikana kuorellisen tai kuoritun pyöreän puutavaran tai sahapuutavaran muodossa olevaa tartunnalle altista puutavaraa, mukaan luettuna puu, jossa ei ole sen luonnollista pyöreää ulkopintaa, ja joka on i) saatu puista, jotka on havaittu mäntyankeroisen saastuttamiksi tai jotka sijaitsevat pelastushakkuualueilla tai joissa on huonon terveyden oireita, se on — tuhottava viipymättä polttamalla virallisessa valvonnassa asianmukaisessa paikassa, tai — kuorittava viipymättä asianmukaisessa paikassa metsäalueen ulkopuolella ennen kuljettamista virallisessa valvonnassa vähintään edellä mainitun jakson ajan käytettävissä olevaan varastointipaikkaan, jossa puutavara käsitellään asianmukaisella torjunta-aineella tai jossa on asianmukaiset ja hyväksytyt märkävarastointimahdollisuudet, minkä jälkeen puutavara kuljetetaan edelleen teollisuuslaitokseen, jossa se on — — haketettava viipymättä teollisuuskäyttöä varten, tai — käytettävä viipymättä kyseisen laitoksen polttoaineena, tai — lämpökäsiteltävä viipymättä siten, että puun ytimen lämpötila nousee vähintään 56 celsiusasteeseen 30 minuutin ajaksi, tai — haketettava ja kaasutettava viipymättä sen varmistamiseksi, että se on vapaa elävistä mäntyankeroisista; ii) saatu muista kuin i alakohdassa tarkoitetuista puista, se on kuorittava viipymättä hakkuupaikalla tai sen välittömässä läheisyydessä, ja — testattava virallisesti mäntyankeroisen ja Monochamus spp. -puuntuhoojan esiintymisen varalta; jos mäntyankeroisen tai Monochamus spp. -puuntuhoojan esiintyminen varmistuu, puutavaraan on sovellettava i alakohdassa tarkoitettuja säännöksiä; jos puutavarassa ei havaita mäntyankeroista eikä Monochamus spp. -puuntuhoojaa, se voidaan siirtää virallisessa valvonnassa jalostuslaitokseen käytettäväksi myöhemmin rakennuspuutavarana, tai — kuljetettava virallisessa valvonnassa laitokseen, jossa puutavara on — — haketettava ja suunnattava teollisuuskäyttöön, tai — lämpökäsiteltävä siten, että puun ytimen lämpötila nousee vähintään 56 celsiusasteeseen 30 minuutin ajaksi, tai — haketettava ja käsiteltävä kaasulla sen varmistamiseksi, että se on vapaa elävistä mäntyankeroisista; d) tartunnalle altista kuorta, se on — tuhottava polttamalla tai käytettävä polttoaineena teollisessa jalostuslaitoksessa, tai — lämpökäsiteltävä siten, että kuoren lämpötila nousee kauttaaltaan vähintään 56 celsiusasteeseen 30 minuutin ajaksi, tai — kaasutettava sen varmistamiseksi, että se on vapaa elävistä mäntyankeroisista; ▼M1 e) tartunnalle altista hakkuujätteen muodossa olevaa puutavaraa, se on poltettava virallisessa valvonnassa asianmukaisessa paikassa tai haketettava alle 3 cm:n paksuisiksi ja levyisiksi palasiksi ja jätettävä sille paikalleen: — jos hakkuujäte on saatu 1 päivän marraskuuta ja 1 päivän huhtikuuta välisenä aikana, se on poltettava kyseisellä ajanjaksolla, tai — jos hakkuujäte on saatu 2 päivän huhtikuuta ja 31 päivän lokakuuta välisenä aikana, se on poltettava viipymättä; f) tartunnalle altista, jalostusvaiheessa syntyneen puujätteen muodossa olevaa puutavaraa, se on joko poltettava viipymättä asianmukaisessa paikassa virallisessa valvonnassa tai käytettävä polttopuuna jalostuslaitoksessa taikka kaasutettava sen varmistamiseksi, että se on vapaa elävistä mäntyankeroisista; ▼M6 g) rajatuilta alueilta peräisin olevaa uutta tartunnalle altista puutavaraa pakkauslaatikkoina, lukuun ottamatta kokonaan enintään 6 mm:n paksuisesta puutavarasta tehtyjä laatikkoja, pakkauskehikkoina, -tynnyreinä ja näitä vastaavina pakkauksina, kuormalavoina, laatikkolavoina ja muina lastauslavoina, lavojen vahvikkeina, sälytyspuina, täytelevyinä ja palkkeina, mukaan luettuna puu, jossa ei ole sen luonnollista pyöreää ulkopintaa, sille on tehtävä jokin niistä hyväksytyistä käsittelyistä, jotka täsmennetään FAO:n kasvinsuojelutoimenpiteitä koskevan kansainvälisen standardin nro 15 (Guidelines for regulating wood packaging material in international trade) liitteessä I, ja se on merkittävä kyseisen standardin liitteen II mukaisesti.